**“13. JUL – PLANTAŽE“ AD Prijedlog**

**PODGORICA**

**Broj:**

**Podgorica, \_\_\_\_\_\_\_\_\_ godine**

Na osnovu člana 133 stav 1 tačka 2 Zakona o privrednim društvima (Sl.list Crne Gore br. 65/2020, od 03.07.2020.godine), Skupština akcionara, na XXIV vanrednoj sjednici, održanoj dana \_\_\_\_\_\_\_\_\_.godine, donosi

**O D L U K U**

**o izmjenama i dopunama Statuta**

Član 1.

U Statutu “13. Jul-Plantaže” AD Podgorica, u članu 100 stav 1, tačka 6 se mijenja i sada glasi:

**„donosi odluku o unutrašnjoj organizaciji Društva i akt o sistematizaciji u Društvu i bira članove menadžmenta Društva;”**

U članu 100, stav 1, tačka 17 se mijenja i sada glasi:

**„usvaja tromjesečne izvještaje Izvršnog direktora o poslovanju Društva i daje obavezujuća uputstva Izvršnom direktoru u vezi sa istima;”**

U članu 100, stav 1, tačka 22 se mijenja i sada glasi:

**„osniva Podružnice i daje prethodnu saglasnost na sve poslovne odluke Podružnica koje je Društvo osnovalo;”**

U članu 100, stav 1, tačka 30 se mijenja i sada glasi:

**„usvaja plan o davanju trećim licima (sponzorstvo, finansijska pomoć i drugi vidovi društveno-odgovornog poslovanja) i donosi sve odluke u vezi sa istima;”**

U članu 100, stav 1, nakon tačke 31, dodaje se tačka 31a, koja glasi:

**„odobrava zaključenje ugovora sa dobavljačima, vrijednosti preko 50.000,00€ i ugovora sa kupcima, vrijednosti preko 500.000,00€;”**

U članu 100, stav 1, tačka 39 se mijenja i sada glasi:

**„odobrava ugovore sa i/ili prihvata obaveze u korist povezanih lica;”**

Član 2.

U članu 122 Statuta Društva, stav 1 tačka 4 se mijenja i sada glasi:

**„koordinira radom rukovodilaca organizacionih cjelina;”**

U članu 122 Statuta Društva, stav 1 tačka 11 briše se.

Nova tačka 11 sada glasi:

**“zaključuje ugovore sa dobavljačima vrijednosti do 50.000,00€ i ugovore sa kupcima vrijednosti do 500.000,00€, bez prethodnog odobrenja Odbora direktora.”**

U članu 122 Statuta Društva, stav 1 tačka 12 se mijenja i sada glasi:

**“predlaže unutrašnju organizaciju Društva i sistematizaciju radnih mjesta, kao i članove menadžmenta Društva;”**

Član 3.

Član 141 Statuta Društva se mijenja i sada glasi:

**“Odbor direktora sa Rukovodiocem organizacionog dijela praćenja usklađenosti poslovanja Društva sa pozitivnim propisima zaključuje ugovor o radu, kojim se bliže utvrđuju njegova prava, obaveze i odgovornosti, visina zarade i drugih izdataka i naknada, prestanak funkcije i druga međusobna prava, obaveze i odgovornosti, u skladu sa pozitivnim propisima, Statutom i opštim aktima Društva.”**

Član 4.

Sve ostale odredbe Statuta ostaju na snazi.

Član 5.

Izmjene i dopune Statuta stupaju na snagu danom donošenja od strane Skupštine akcionara i objavom na Oglasnoj tabli Društva.

**O b r a z l o ž e n j e**

Razlog za predlaganje izmjena citiranih odredbi važećeg Statuta, sadržan je u potrebi da se preciznije razgraniče ovlašćenja organa Društva, u konkretnom slučaju Izvršnog direktora i Odbora direktora.

Odredbom člana 100 Statuta Društva, propisane su nadležnosti Odbora direktora, a odredbom člana 122 Statuta, propisane su nadležnosti Izvršnog direktora.

Predloženim promjenama u članu 100 stav 1 tačka 6 u nadležnost Odbora direktora dodat je i izbor članova menadžmenta Društva koji je do sada bio u nadležnosti Izvršnog direktora. Razlog ove promjene leži u potrebi za objektivnijim izborom rukovodećeg kadra u Društvu, odnosno za donošenjem ove odluke od strane kolektivnog organa.

Promjena člana 100 stav 1 tačka 17 predviđa da Odbor direktora daje obavezujuća uputstva Izvršnom direktoru u vezi tromjesečnih izvještaja o poslovanju Društva, koja uputstva su se i do sada davala, ali je njihov obavezujući karakter sada Statutom decidno i definisan.

Pored do sada definisane nadležnosti Odbora u pogledu osnivanja Podružnica, izmjenom tačke 22 člana 100 stav 1 se precizira da sada Odbor direktora daje prethodnu saglasnost na sve poslovne odluke Podružnice, čime se pojačala kontrolna uloga organa upravljanja.

Takođe, jedna od izmjena se odnosi na preciziranje pitanja davanja trećim licima (sponzorstva, finansijske pomoći i drugi vidovi društveno odgovornog poslovanja) na način što je sadašnjim predlogom, pored definisane nadležnosti Odbora po pitanju usvajanja Plana o davanju trećim licima, precizno definisana I nadležnost Odbora da donosi sve odluke u vezi sa istim.

Odredbom člana 122 stav 1 tačka 10 propisano je da izvršni direktor zaključuje ugovore i druge pravne poslove, u skladu sa svojim ovlašćenjima.

Statut nije propisao kriterijume, niti je ograničio nadležnosti izvršnog direktora kad je riječ o zaključenju ugovora i drugih poslova, dok sa druge strane, jesu ograničena ovlašćenja izvršnog direktora i Odbora direktora kad su u pitanju neka druga statutarna ovlašćenja.

Vodeći računa o zaštiti interesa i imovine Društva, Odbor prepoznaje potrebu da se za zaključenje određenih poslova precizno utvrde ovlašćenja i ograniče nadležnosti organa Društva, na osnovu određenih parametara, a sve kako bi se smanjila mogućnost potencijalnih zloupotreba, i kako bi se ravnomjerno podijelila odgovornost prilikom donošenja važnih poslovnih odluka. U tom smislu, u članu 100, stavu 1 dodata je tačka 31a, kojom je predviđeno da se dio odgovornosti za zaključenje ugovora sa dobavljačima, vrijednosti preko 50.000,00€ i ugovora sa kupcima, vrijednosti preko 500.000,00€, prenese na Odbor direktora, na način što je za njihovo zaključenje sada neophodno odbrenje tog organa.

U članu 100 stav 1 tačka 39, se briše tekst *“uključujući ali se ne ograničavajući na ugovore o zajmu i ugovore o pružanju konsultantskih usluga.”,* s obzirom na to da je isti suvišan*.*

Kako je član 122, u stavu 1 tački 11 u koliziji sa članom 100 u stavu 1 tački 29, to je predloženo brisanje tog stava, te je sada donošenje odluke o kreditnom zaduženju Društva u isključivoj nadležnosti Odbora direktora.

Izmjenama člana 122 stav 1 u tačkama 11 i 12 se postiže usaglašavanje sa ranije navedenim promjenama u tačkama 6 i 31a stava 1 člana 100.

U članu 141 Statuta Društva, napravljena je tehnička greška, pa su umjesto riječi “Rukovodilac organizacionog dijela praćenja usklađenosti poslovanja Društva sa pozitivnim propisima” upisane riječi “interni revizor”, koja greška je ovom prilikom ispravljena.

Smatramo da će se usvajanjem predložene izmjene Statuta značajno unaprijediti korporativno upravljanje u Društvu, na način da će jasnije i cjelishodnije biti razgraničena ovlašćenja Odbora direktora i Izvršnog direktora, što će, u krajnjem, imati za posljedicu kvalitetniju i sveobuhvatniju zaštitu ukupnih interesa Društva, iz kog razloga je odlučeno kao u dispozitivu Odluke.

 **PREDSJEDAVAJUĆI SKUPŠTINE**,

 \_\_\_\_\_\_\_\_\_\_\_\_\_\_\_\_\_\_\_\_\_